Lectio Divina

*fuq il-Vanġelu tal-Ħadd*

**6 Ħadd tal-Għid**

Sena B

Ġw 15:9-17

*9Bħalma ħabbni Missieri, jiena wkoll ħabbejtkom. Ibqgħu fl-imħabba tiegħi. 10Jekk tħarsu l-kmandmenti tiegħi, tibqgħu fl-imħabba tiegħi, bħalma jien ħarist il-kmandamenti tiegħu, u nibqa' fl-imħabba tiegħu. 11Għidtilkom dan biex il-ferħ tiegħi jkun fikom, u l-ferħ tagħkom ikun sħiħ. 12Dan hu l-kmandament tiegħi li tħobbu lil xulxin bħalma ħabbejtkom jien. 13Imħabba akbar minn din ħadd ma għandu, li jagħti wieħed ħajtu għal ħbiebu. 14Intom ħbieb jekk tagħmlu kullma nordnalkom. 15Ma ngħidilkomx aktar qaddejja, għax il-qaddej ma jafx x'ser jagħmel sidu: sejjaħtilkom ħbieb, għax kullma smajtu minn għand Missieri għarraftulkom. 16Mhux intom għażiltuni, imma jien għażiltkom u jien bgħattkom biex tmorru u tagħmlu l-frott, u l-frott tagħkom jibqa' biex kullma titolbu l-Missieri f'ismi jagħtihulkom. 17Dan nordnalkom, li tħobbu 'l xulxin.*

**Lectio**

*Ħobbu lil xulxin*: Dak li għamel Ġesù għad-dixxipli tiegħu issa jissarraf f’sitwazzjoni ġdida, li titlob li jħobbu bħalma ħabbhom hu, mhux iżjed u mhux inqas. vv.9-17 Ġesù jfisser u jħeġġeġ lid-dixxipli tiegħu biex jagħtu l-frott (eżortazjoni jew interpretazjoni ta' dak li jfisser tagħti l-frott.)

*Bħalma*: l-imħabba tal-Missier għal Ġesù hija kemm l-għajn kemm il-mudell tal-imħabba ta' Ġesù għad-dixxipli tiegħu. Ġesù jħobb lid-dixxipli tiegħu bl-istess imħabba li l-Missier ħabbu. vv.9-12 Hemm bħal katina ta' mħabba: il-Missier iħobb lil Ġesù, Ġesù jħobb id-dixxipli tiegħu, dawn għandhom iħobbu lil-xulxin.

* 1. Li tibqa' u li tħobb insibuhom issa flimkien: *ibqgħu fl-imħabba tiegħ*i. (*Meivate en tn ayape*). Il-kmandament li nħobbu 'l xulxin (v.12 u v 17, inklużjoni ċara). Dak li Ġesù għamel għalina dixxipli tiegħu jitlobna li nħobbu lil xulxin bħalma ħabbna Hu. Hawn sejħa sabiex inwieġbu għal dak kollu li Ġesù għamel għalina, għall-imħabba tiegħu. vv.9-11. L-għajn tal-imħabba tiegħu għad-dixxipli hija l-imħabba li għandu għalih il-Missier. Aħna msejjħin nirrepetu fir-rabta tagħna ma Ġesù dak li Hu dejjem kellu mal-Missier: għotja ta' xulxin bla qies li jwassal lil Ġesù jagħmel ir-rieda tiegħu.

Aħna msejħin biex jirrepetu fir-rabta tagħhom ma' Ġesù dak li dejjem Hu kellu mal-Missier: għotja ta' xuxlin bla tarf, fejn Hu jagħmel għal kollox ir-rieda tiegħu. l-imħabba hija l-qofol tar-relazjoni ta' Ġesù mal-Missier (cf. 3:17s, 5:20); u għalhekk din l -istess imħabba hija l-qofol tar-relazjoni tiegħu mad-dixxipli-ħbieb. Hija din l-imħabba li wildet il-Knisja.

Hekk ukoll huma juru li jridu jibqgħu f'din l-imħabba(9b) billi jgħixu ħajja mibnija fuq il-kmandamenti ta' Ġesù (10a). Nibqgħu fl-imħabba tiegħu billi nagħmlu r-rieda tiegħu u nimxu fuq l-eżempju tiegħu.

v.11 Ġesù jixtieq li l-ferħ tiegħu li ġej mir-rabta ta' mħabba u ubbidjenza mal-Missier, jaqsmuh ukoll id-dixxipli tiegħu. Għalhekk, *“għidtilkom dan kollu”*, sabiex meta tibqgħu fija, tħobbu lil xulxin, u tagħmlu dak li għidtilkom, *“il-ferħ tagħkom ikun sħiħ”*.

vv.12-17 Darbtejn Ġesù jagħti l-kmandament tiegħu tal-imħabba għal xulxin. vv.12-14 jibnu fuq dak li kien qal Ġesù (vv.9-10): jeħtieġ li jħobbu lil xulxin għaliex Ġesù ħabbhom l-ewwel u qabel ma jerġa jordnalhom li jħobbu 'l xulxin, jurihom li issa huma inbidlu għaliex kien maħbubin u magħżulin (b'imħabba li hi għażla), vv. 15-16.

1. Il-kmandament li nħobbu bħalma ħabbna Ġesù (12-14) din għanda tkun it-tweġiba tad-dixxipli.
2. L-imħabba ta' Ġesù waqqfet rabta/relazzjoni ġdida: Ġesù ta' ħajtu għalihom mhux bħala qaddejja iżda bħala ħbieb. Issa huma il-ħbieb maħbubin u magħżulin ta' Ġesù. (vv.15-16)
3. Bħala ħbieb, u dixxipli ta' Ġesù huma għandhom iħobbu lil xulxin.

vv. 12-13 X'inhuma l-kmandamenti tiegħu li d-dixxipli huma msejħin iħarsu.?

*Dan hu l-kmandament tiegħi:* Fl-Iskrittura fid-diskorsi ta' l-aħħar jew tal-aħħar tislima, dejjem tiġġedded ir-rabta/allejanza. Hawnhekk insibu r-rabta l-ġdida tal-imħabba.

v.13. Ħadd m'għandu mħabba akbar min din. *Għal* ħbiebu (*hyper*: insibuha fil-formula Ewkaristika, jixxerred *għal* ħafna/ jixxered *għal*ikom.) Il-mudell tan-Nisrani, tal-imħabba tal-Insara mhux ħlief ir-Ragħaj it-Tajjeb. U hija din l-imħabba tiegħu li tagħti l-ħila lin-nisrani biex jgħix din l-imħabba, tagħtih il-ħila li jħobb. (cf. Prologu, vv.16-17)

Il-kejl tal-imħabba ta' bejniethom hija l-għotja suprema ta' Ġesù ta' ħajtu. Imħabba bla kejl, bla qies u bla tarf. Ta' ħajtu mhux għal dixxipli idejali imma għalihom: wieħed ittradieħ, l-ieħor caħdu, kollha telquħ waħdu meta l-iżjed kellu bżonnhom.In-nuqqasijiet tal-imgħoddi u t'issa mhux ser iżommha kontrihom. Xorta ser jagħti ħajtu għalihom, għal dawn, konkretament. U jekk stess ma jasalx biex imut għall-oħrajn, l-imħabba tan-Nisrani twasslu biex jissagrifika lilu nnifsu u biex jiddedika ħajtu għall oħrajn.

v.15 *Ma nsejħħilkomx aktar qaddejja* (*doulous*: ilsiera jew qaddejja, fil-grieg xorta waħda). Ġesù bir-rabta tiegħu mad-dixxipli biddilhom minn qaddejja għal ħbieb (*philous*). Hawn jirreferi għad-dixxipli tiegħu kollha tul il-medda taż-żmien. l-Iben kien mibgħut mill-Missier u l-Iben ħabb u għażel lil tiegħu, mhix imħabba astratta, hemm għażla personali.

In-Nisrani jibqa' dejjem qaddej, fis-sens li ħajtu trid tkun ta' qadi lil Alla u lill-għajru. Iżda dan il-qaddej jittieħed fl-intimità m'Alla u dan, permezz tal-ħbiberija li Ġesù waqqaf u beda mad-dixxipli tiegħu.

v.16a *Mhux intom għażiltu lili*: meta jagħtu l-frott, billi jkomplu l-missjoni ta' dak li għażilhom u bagħthom, dak li jitolbu lill-Missier jingħatalhom. Ir-rabta waħdanija bejn il-Missier u Ġesù timla lid-dixxipli magħżulin u mibgħutin min Ġesù....din ir-rabta, l-għażla, l-imħabba t'Alla, titgawda filwaqt li jkunu jwettqu l-missjoni tagħhom u fl-istess ħin, din il-missjoni hija frott tal-intimità u mħabba ta' Ġesù u l-għotja tiegħu.

v. 17 Dan kollu jseħħ meta id-dixxipli f'ħajjithom, fil-missjoni tagħhom, fit-talb, jagħrfu jħobbu 'l xulxin. Meta jibqgħu fih u meta jagħmlu ħafna frott, ikunu qed jagħtu qima u glorja 'l Alla (cf. 15:8), għax għalhekk kienu magħżulin, biex jagħmlu ħafna frott. Id-dixxipli ta' dak li l-imħabba tiegħu tiżboq kull imħabba, għandhom ikomplu dik il-kwalità ta' mħabba li biha kien maħbubin, imħabba ta' għażla. U minn dan jingħarfu bħala dixxipli ta' Ġesù.

**Biex nitlob:**

1. Biex titlob il-Vanġelu ta' San Ġwann x'aktarx jgħin li tieħu vers jew żewġ kelmiet u togħmod u tixtarrhom. E.g vv. 4, 9, 11,16
2. Mhux intom għażiltu lili imma jien għażilt lilkom:

(a) meta jitlalna għar-rasna,

(b) meta jidħol il-qtiegħ ta' qalb, id-dubji, il-biża'....